# Entitat municipal descentralitzada

Entitat municipal descentralitzada (EMD) és el nom que rep a Catalunya l'entitat local menor o Entitat d'àmbit territorial inferior al municipi, consistent en un o més nuclis de població sense ajuntament propi que es regeixen conjuntament per una junta de veïns, al capdavant de la qual hi ha un/a president/a. Normalment, les EMD corresponen a antics municipis que d'aquesta manera recuperen una part de la seva autonomia perduda, o a nuclis de població de prou entitat dins de municipis extensos amb diverses localitats al seu interior.
Aquests quasi-ajuntaments es regeixen per la Llei Municipal i de Règim Local de Catalunya (Llei 8/1987, de 15 d'abril), desplegada pel Decret 244/2007, de 6 de novembre, pel qual es regula la constitució i la demarcació territorial dels municipis, de les entitats municipals descentralitzades i de les mancomunitats de Catalunya. Tenen el seu precedent en les antigues entitats locals menors, que és com encara s'anomenen aquestes entitats al País Valencià i a les Illes Balears (i en general al conjunt de l'estat espanyol), on tenen unes competències i atribucions semblants. Es poden constituir a demanda del nucli de població que aspira a convertir-se en EMD, a petició del mateix ajuntament o per acord de la Generalitat.
Les EMD tenen competència sobre:
* La vigilància dels béns d'ús públic i dels béns comunals.
* La conservació i administració del seu patrimoni, incloent-hi el forestal, i la regulació de l'aprofitament dels seus béns comunals.
* L'enllumenat públic i la neteja viària.
* L'execució d'obres i la prestació de serveis de competència municipal d'interès exclusiu de l'entitat, quan no vagin a càrrec del municipi o de la comarca respectius.
* L'ordenació del trànsit de vehicles i de persones dins el seu àmbit.
* La conservació i el manteniment dels parcs i jardins i del patrimoni històric i artístic del seu àmbit.
* Les activitats culturals i esportives directament vinculades a l'entitat.

## Llista d'EMDs a Catalunya

A Catalunya hi ha 65 EMD, que es llisten a continuació. Al costat del nom de l'entitat s'especifica el municipi al qual pertany i la comarca.

### A

* Ainet de Besan (Alins, Pallars Sobirà)
* Arànser (Lles de Cerdanya, Cerdanya)
* Araós (Alins, Pallars Sobirà)
* Arcavell i la Farga de Moles (les Valls de Valira, Alt Urgell)
* Arestui (Llavorsí, Pallars Sobirà)
* Àreu (Alins, Pallars Sobirà)
* Arró (Es Bòrdes, Vall d'Aran)
* Arròs e Vila (Vielha e Mijaran, Vall d'Aran)
* Ars (les Valls de Valira, Alt Urgell)
* Arties e Garòs (Naut Aran, Vall d'Aran)
* Asnurri (les Valls de Valira, Alt Urgell)
* Aubèrt e Betlan (Vielha e Mijaran, Vall d'Aran)

### B

* Bagergue (Naut Aran, Vall d'Aran)
* Baiasca (Llavorsí, Pallars Sobirà)
* Baldomar (Artesa de Segre, Noguera)
* Bellaterra (Cerdanyola del Vallès, Vallès Occidental)
* Bescaran (les Valls de Valira, Alt Urgell)
* Betren (Vielha e Mijaran, Vall d'Aran)
* Bítem (Tortosa, Baix Ebre)

### C

* Campredó (Tortosa, Baix Ebre)
* Canalda (Odèn, Solsonès)
* Casau (Vielha e Mijaran, Vall d'Aran)
* Civís (les Valls de Valira, Alt Urgell)

### D

* Durro i Saraís (Vall de Boí, Alta Ribagorça)

### E

* Escunhau e Casarilh (Vielha e Mijaran, Vall d'Aran)
* Espui (la Torre de Cabdella, Pallars Jussà)
* l'Estartit (Torroella de Montgrí, Baix Empordà)

### F

* Fontllonga i Ametlla (Camarasa, Noguera)

### G

* Gausac (Vielha e Mijaran, Vall d'Aran)
* Gerb (Os de Balaguer, Noguera)
* Gessa (Naut Aran, Vall d'Aran)
* la Guàrdia d'Ares (les Valls d'Aguilar, Alt Urgell)

### I

* Isil i Alós (Alt Àneu, Pallars Sobirà)

### J

* Jesús (Tortosa, Baix Ebre)
* Josa de Cadí (Josa i Tuixén, Alt Urgell)

### M

* Manyanet (Sarroca de Bellera, Pallars Jussà)
* Montenartró (Llavorsí, Pallars Sobirà)
* els Muntells (Sant Jaume d'Enveja, Montsià)

### O

* Os de Civís (les Valls de Valira, Alt Urgell)

### P

* Pi (Bellver de Cerdanya, Cerdanya)
* Picamoixons (Valls, Alt Camp)
* el Pla de la Font (Gimenells i el Pla de la Font, Segrià)

### R

* Raimat (Lleida, Segrià)
* Rocallaura (Vallbona de les Monges, Urgell)

### S

* Sant Joan Fumat (les Valls de Valira, Alt Urgell)
* Sant Martí de Torroella (Sant Joan de Vilatorrada, Bages)
* Sant Miquel de Balenyà (Seva, Osona)
* Santa Maria de Meià (Vilanova de Meià, Noguera)
* Seana (Bellpuig, Urgell)
* Sellui (Baix Pallars, Pallars Sobirà)
* Senet (Vilaller, Alta Ribagorça)
* Serra d'Almos, La (Tivissa, Ribera d'Ebre)
* Sorpe (Alt Àneu, Pallars Sobirà)
* Sossís (Conca de Dalt, Pallars Jussà)
* Sucs (Lleida, Segrià)

### T

* el Talladell (Tàrrega, Urgell)
* Taús (les Valls d'Aguilar, Alt Urgell)
* Tornafort (Soriguera, Pallars Sobirà)
* Tredòs (Naut Aran, Vall d'Aran)

### U

* Unha (Naut Aran, Vall d'Aran)

### V

* Valldoreix (Sant Cugat del Vallès, Vallès Occidental)
* Vila i Vall de Castellbò (Montferrer i Castellbò, Alt Urgell)
* Vilac (Vielha e Mijaran, Vall d'Aran)
* Vilamitjana (Tremp, Pallars Jussà)
* Víllec i Estana (Montellà i Martinet, Cerdanya)

## Llista d'Entitat municipal descentralitzada per ordre alfabètic amb el nombre d'habitants

| EDM | Habitants |
| Ainet de Besan | 44 |
| Arànser | 40 |
| Araós | 52 |
| Arcavell i la Farga de Moles | 47 |
| Arestui | 20 |
| Àreu | 74 |
| Arró | 31 |
| Arròs e Vila | 168 |
| Ars | 29 |
| Arties e Garòs | 629 |
| Asnurri | 17 |
| Aubèrt e Betlan | 326 |
| Bagergue | 105 |
| Baiasca | 19 |
| Baldomar | 84 |
| Bellaterra | 2.859 |
| Bescaran | 71 |
| Betren | 562 |
| Bítem | 1.125 |
| Campredó | 1.234 |
| Canalda | 51 |
| Casau | 68 |
| Civís | 33 |
| Durro | 90 |
| Escunhau e Casarilh | 195 |
| Espui | 68 |
| L'Estartit | 3.025 |
| Fontllonga i Ametlla | 63 |
| Gausac | 537 |
| Gerb | 591 |
| Gessa | 173 |
| La Guàrdia d'Ares | 32 |
| Isil i Alós | 103 |
| Jesús | 3.748 |
| Josa de Cadí | 20 |
| Manyanet | 12 |
| Montenartró | 20 |
| Els Muntells | 512 |
| Os de Civís | 74 |
| Pi | 106 |
| Picamoixons | 434 |
| El Pla de la Font | 317 |
| Raimat | 505 |
| Rocallaura | 76 |
| Sant Joan Fumat | 32 |
| Sant Martí de Torroella | 256 |
| Sant Miquel de Balenyà | 1.295 |
| Santa Maria de Meià | 78 |
| Seana | 156 |
| Sellui | 13 |
| Senet | 40 |
| La Serra d'Almos | 242 |
| Sorpe | 40 |
| Sossís | 26 |
| Sucs | 568 |
| El Talladell | 222 |
| Taús | 33 |
| Tornafort | 33 |
| Tredòs | 158 |
| Unha | 129 |
| Valldoreix | 8.401 |
| Vila i Vall de Castellbò | 197 |
| Vilac | 217 |
| Vilamitjana | 162 |
| Víllec i Estana | 37 |

## Referències

* ↑ «Consulta per ens». http://municat.gencat.cat/. Arxivat de l'original el 23 d’octubre 2020. [Consulta: 26 agost 2020].
* ↑ «DECRET 119/2010, de 7 de setembre, pel qual s'aprova la constitució de l'Entitat Municipal Descentralitzada de Bítem, en el terme municipal de Tortosa.» (htm). DOGC num 5711, 09-09-2010. [Consulta: 21 setembre 2010].
* ↑ «DECRET 120/2010, de 7 de setembre, pel qual s'aprova la constitució de l'Entitat Municipal Descentralitzada de Campredó, en el terme municipal de Tortosa.» (htm). DOGC num 5711, 09-09-2010. [Consulta: 21 setembre 2010].

## Bibliografia

* Tort i Donada, Joan. Les entitats municipals descentralitzades a Catalunya. Barcelona: Generalitat de Catalunya, 1993. ISBN 84-393-2330-1.
* FRANQUET I BERNIS, Josep Maria. El futur de les Entitats Municipals Descentralitzades en l'ordenació territoral de Catalunya. Tortosa: EMD de Jesús, 2004. ISBN 84-609-2847-0.

## Enllaços externs

* Agrupació d'Entitats Municipals Descentralitzades de Catalunya